CELEX: 62013CN0523
Language: el
Date: 2013-10-03 00:00:00
Title: Υπόθεση C-523/13: Αίτηση προδικαστικής αποφάσεως, την οποία υπέβαλε το Bundessozialgericht (Γερμανία) στις 3 Οκτωβρίου 2013 — Walter Larcher κατά Deutsche Rentenversicherung Bayern Süd

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/2
            
         Αίτηση προδικαστικής αποφάσεως, την οποία υπέβαλε το Bundessozialgericht (Γερμανία) στις 3 Οκτωβρίου 2013 — Walter Larcher κατά Deutsche Rentenversicherung Bayern Süd
   (Υπόθεση C-523/13)
   2014/C 24/02
   Γλώσσα διαδικασίας: η γερμανική
   
      Αιτούν δικαστήριο
   
   Bundessozialgericht
   
      Διάδικοι στην υπόθεση της κύριας δίκης
   
   
      Προσφεύγων και αναιρεσείων: Walter Larcher
   
      Καθού και αναιρεσίβλητος: Deutsche Rentenversicherung Bayern Süd
   
      Προδικαστικά ερωτήματα
   
   
               1)
            
            
               Αντιβαίνει στην αρχή της ίσης μεταχείρισης, την οποία κατοχυρώνει το άρθρο 39, παράγραφος 2, ΕΚ (νυν άρθρο 45, παράγραφος 2, ΣΛΕΕ) και το άρθρο 3, παράγραφος 1, του κανονισμού (ΕΟΚ) 1408/71 (1), η εθνική διάταξη δυνάμει της οποίας προϋπόθεση για τη χορήγηση σύνταξης γήρατος κατόπιν εργασίας υπό καθεστώς μερικής απασχόλησης ενόψει συνταξιοδότησης είναι η εργασία αυτή να έχει παρασχεθεί κατά τις διατάξεις του εν λόγω κράτους μέλους και όχι άλλου κράτους μέλους;
            
         
               2)
            
            
               Σε περίπτωση καταφατικής απάντησης, ποιες απαιτήσεις επιβάλλει η αρχή της ίσης μεταχείρισης, την οποία κατοχυρώνει το άρθρο 39, παράγραφος 2, ΕΚ (νυν άρθρο 45, παράγραφος 2, ΣΛΕΕ) και το άρθρο 3, παράγραφος 1, του κανονισμού (ΕΟΚ) 1408/71, προκειμένου η εργασία που έχει παρασχεθεί υπό καθεστώς μερικής απασχόλησης ενόψει συνταξιοδότησης κατά τις διατάξεις του άλλου κράτους μέλους να εξομοιώνεται προς εργασία που πληροί την προϋπόθεση για την απόκτηση δικαιώματος σε γερμανική εθνική σύνταξη;
               
                           α)
                        
                        
                           Απαιτείται η συγκριτική εξέταση των προϋποθέσεων υπαγωγής στο καθεστώς μερικής απασχόλησης ενόψει συνταξιοδότησης;
                        
                     
                           β)
                        
                        
                           Σε περίπτωση καταφατικής απάντησης, αρκεί η μερική απασχόληση ενόψει συνταξιοδότησης να έχει το ίδιο βασικό περιεχόμενο και στα δύο κράτη μέλη, από άποψη λειτουργίας και δομής;
                        
                     
                           γ)
                        
                        
                           Ή μήπως πρέπει οι προϋποθέσεις της μερικής απασχόλησης ενόψει συνταξιοδότησης να είναι πανομοιότυπες και στα δύο κράτη μέλη;
                        
                     
         
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73).